
KĖDAINIŲ RAJONO SAVIVALDYBĖS TARYBA

SPRENDIMAS
DĖL PATALPŲ PERDAVIMO PELĖDNAGIŲ SPORTO KLUBUI „IŠTVERMĖ“
	
2022 m. vasario 25 d. Nr. TS-29
Kėdainiai

 	Vadovaudamasi Lietuvos Respublikos vietos savivaldos įstatymo 6 straipsnio 3 punktu, 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsniu ir atsižvelgdama į Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Kėdainių rajono savivaldybės tarybos 2019 m. spalio 25 d. sprendimu Nr. TS-238 „Dėl Kėdainių rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, bei asociacijos Pelėdnagių sporto klubo „Ištvermė“ 2022 m. sausio 11 d. prašymą „Dėl leidimo naudotis patalpomis“, Kėdainių rajono savivaldybės taryba               n u s p r e n d ž i a:
1. Perduoti asociacijai Pelėdnagių sporto klubui „Ištvermė“ (kodas 305649547) 5 metams panaudos pagrindais laikinai neatlygintinai valdyti ir naudotis Kėdainių rajono savivaldybei nuosavybės teise priklausančias 108,56 kv. m bendro ploto patalpas (indeksai 2-8–2-14) pastate, plane pažymėtame 1D2p, unikalus numeris 5399-0012-9014, esančias Kėdainių r. sav., Pelėdnagių sen., Pelėdnagių k., Beržų g. 4. Turto panaudojimo paskirtis – tenkinti žmonių fizinio aktyvumo poreikius per kūno kultūros ir sporto veiklos skatinimą.
2. Sutikti, kad asociacija Pelėdnagių sporto klubas „Ištvermė“ remontuotų panaudos teise valdomą turtą.
3. Įgalioti Kėdainių rajono savivaldybės administracijos Pelėdnagių seniūnijos seniūną pasirašyti 1 punkte nurodytų patalpų panaudos sutartį, perdavimo–priėmimo aktą ir informaciją apie sudarytą panaudos sutartį skelbti savivaldybės interneto svetainėje ne vėliau kaip per tris mėnesius nuo sutarties sudarymo dienos.                                 
    Šis sprendimas per vieną mėnesį nuo sprendimo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.



Savivaldybės meras					                Valentinas Tamulis

